ઘણા કેશિયર સાથે વાત કરતાં ખબર પડી કે એક નોટ ગણવાની મશીન સતત કામ કરે તો પણ ત્રણથી ચાર કલાકમાં તે ગરમ થઈ જાય છે અને પછી તે ધીમી પડી જાય છે અથવા તો ગણવામાં ગરબડ કરવા લાગે છે. તેથી કામ રોકવું પડે છે ઘણી વાર મશીન એક્સપર્ટ પાસેથી તેની સર્વિસ પણ કરાવવી પડે છે. આટલું જ નહીં કેશિયર જ્યારે નાણા લે છે ત્યારે તે નાણાં જમા કરાવનાર સામે જોવે છે, વાત કરે છે. સમજાવવા જેવી બાબતો સમજાવે છે તેથી તમામ કામ એક બે મિનિટથી વધુ સમય થઈ જાય છે કારણ ગણવા સિવાયના પણ ઘણા કામમાં સમય લાગતો હશે. મુંબઈના આરટીઆઈ કાર્યકર્તા મનોહર રાયને આરટીઆઈ દ્વારા મળેલી માહિતી પર જણાવાયું હતું કે અમદાવાદ જિલ્લા સરકારી બેન્કમાં નોટબંધી દરમિયાન 8થી 13 નવેમ્બર દરમિયાન 750 કરોડ રૂપિયા જમા થયા. દેશભરમાં સૌથી વધુ જુની નોટો આ જ બેન્કમાં જમા થઈ હતી. એડીસીની વેબસાઈટ પર લખ્યું છે કે બીજેપી અધ્યક્ષ અમિત શાહ તેના ડાયરેક્ટર છે. સાથે જ આરડીસી બેન્કમાં પણ 693 કરોડ જમા થયા તે જ પાંચ દિવસ દરમિયા અને આ બેન્કના ચેરમેન જયેશ રાદડિયા છે. આરટીઆઈ કાર્યકર્તાને મળેલી માહિતી નાબાર્ડ દ્વારા અપાઈ હોવાનું દર્શાવાયું છે. આરટીઆઈમાં તેવું નથી લખાયું કે તેમાં અસામાન્ય વાત શું છે. તેમાં ગરબડ શું છે, કેમ તેમને શંકા છે કે તેમાં આટલા નાણાં જમા થયા પણ આ બેન્કના અધ્યક્ષ અમિત શાહ છે તેથી આ માહિતીને અલગ અલગ રીતે જોવામાં આવી પણ આ ખબરને રાજકીય આ જ કારથી બની છે.